## Obvezatni uput za sprovedbu Odluke Vlade Republike Hrvatske od 13. kolovoza 1992.

### NN 51/1992 (17.8.1992.), Obvezatni uput za sprovedbu Odluke Vlade Republike Hrvatske od 13. kolovoza 1992.

# MINISTARSTVO RADA, SOCIJALNE SKRBI I OBITELJI

Ministarstvo rada, socijalne skrbi i obitelji temeljem točke III. Odluke
Vlade Republike Hrvatske sa sjednice održane 13. kolovoza 1992. godine,
Klasa: 0233/92-01/07, Urbroj: 5030101-92-7, donosi

## OBVEZATNI UPUT

### za sprovedbu Odluke Vlade Republike Hrvatske od 13. kolovoza 1992.

I. Nalaže se:

- ministrima, čelnicima državnih upravnih organizacija i čelnicima službi
tijela državne vlasti,

- čelnicima javnih poduzeća, poduzeća i drugih pravnih osoba u vlasništvu
ili pretežitom vlasništvu Republike Hrvatske, Narodne banke Hrvatske, banaka
i drugih financijskih organizacija, osiguravajućih društava, društvenih
i proračunskih fondova, Službe društvenog knjigovodstva i drugih pravnih
osoba koje se pretežito financiraju iz proračuna Republike,

- čelnicima tijela općinske uprave i uprave Grada Zagreba, čelnicima
stručnih službi općinskih tijela i tijela Grada Zagreba, čelnicima javnih
poduzeća i ustanova (organizacija koje obavljaju društvene djelatnosti)
i drugih pravnih osoba koje su u vlasništvu općine ili Grada Zagrebna ili
se pretežito financiraju iz sredstava proračuna općine odnosno Grada Zagreba,
da odmah i bez odlaganja, utvrde koji od djelatnika nema potrebna znanja
i sposobnosti za obnašanje odgovorne dužnosti i ostvarenja rezultata primjerenih
modernoj upravi i gospodarstvu. Rukovoditelji organa iz članka 1. Zakona
u upravi, u provedbi postupka utvrđivanja činjenica o nedostatku znanja
i sposobnosti djelatnika za obavljanje poslova radnoga mjesta čije mu je
obavljanje povjereno, postupaju sukladno odredbi članka 379. Zakona o upravi,
a rukovoditelji organa, organizacija, poduzeća i ustanova na koje se ne
odnose odredbe Zakona o upravi, u provedbi postupka utvrđivanja činjenica
o nedostatku znanja i sposobnosti djelatnika postupaju sukladno Zakonu
o preuzimanju saveznih zakona iz oblasti radnih odnosa koji se u Republici
Hrvatskoj primjenjuju kao republićki zakoni, Zakonu o radnim odnosima,
općim aktima i kolektivnim ugovorima. Na osnovi rezultata provedenog postupka
imenovanl u alineji 1, 2. i 3. ovoga uputa dužni su, u roku od 30 dana
od dana objave ovoga uputa, donijeti odluke o prestanku radnog odnosa onih
djelatnika za koje se u provedenom postupku utvrdilo da ne postižu zahtijevane
rezultate rada.

II.

Čelnici tijela i pravnih osoba iz točke I. alineje 1. ovoga uputa dužni
su o rezultatima provedenog postupka iz točke I. ovoga uputa dostaviti
izvješće predsjedniku Vlade Republike Hrvatske. Čelnici tijela, organizacija
i pravnih osoba iz točke I. alineje 2 ovoga uputa dužni su o rezultatima
provedenog postupka iz točke I. ovoga uputa dostaviti izvješće ministarstvu
nadležnom za njihov djelokrug rada, dok su nadležna ministarstva dužna
zbirna izvješća dostaviti predsjedniku Vlade Republike Hrvatske. Čelnici
tijela i pravnih osoba iz točke I. alineje 3. ovoga uputa dužni su o rezultatima
provedenog postupka iz točke I. ovoga uputa dostaviti izvješće izvršnom
viječu općine odnosno Grada Zagreba koje je dužno zbirna izvješća s ocjenom
stanja dostaviti nadležnim ministarstvima, a ova su dužna isto proslijediti
predsjedniku Vlade Republike Hrvatske.

III.

Ovaj obvezatni uput stupa na snagu danom objave u "Narodnim novinama".

Ministar

**Josip Juras, v. r.**

Ostalo, NN 51/1992-1378